Lazdos argumentas
Lazdos argumentas (lot. Argumentum ad baculum) arba apeliavimas į jėgą – argumentas, pagrįstas grasinimu. Neretai, bet ne visada, jis priskiriamas argumentacijos klaidoms. Stenfordo filosofijos enciklopedija pateikia tokį lazdos argumento pavyzdį: Jei neisi į demonstraciją, išvysime iš buto. Vadinasi, turi eiti į demonstraciją. Ji nurodo, kad šiuo atveju klaidos nesama, nes toks grasinimas išties suteikia priežastį atitinkamai elgtis. Tačiau ta pati enciklopedija pabrėžia, kad panašus argumentas negali pagrįsti teiginio, kad kandidatas X yra geriausias.